**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ «Վերջին դասի» և «Վերջին զանգի» կապակցությամբ**

 Սիրելի՛ շրջանավարտներ,

Ջերմորեն շնորհավորում եմ ձեզ ձեր կյանքի ամենահիշարժան օրերից մեկի՝ դպրոցական «Վերջին զանգի» կապակցությամբ: Դպրոցն ավարտելու այս խորհրդանշական օրը դառնալու է անմոռանալի հիշողություն, որի ակնթարթները ջերմացնելու են ողջ կյանքի ընթացքում։

 Դուք այսօր առաջին քայլն եք կատարում դեպի հասուն կյանք։ Այդ հետաքրքիր ու դժվարին ճանապարհորդության ընթացքում որ ճանապարհն էլ ընտրեք, հիշեք, որ մեծագույն առաքելությունը Մարդ լինելն է, պետության համար արժանի քաղաքացի և գիտելիքներով զինված հմուտ մասնագետ դառնալը։ Հիշեք, որ բազում ծանր փորձություններով անցած հայրենիքում յուրաքանչյուրիդ սուրբ պարտքն է պահպանել արյան գնով մեզ հասած ժառանգությունը, ամրացնել և զարգացնել մեր երկիրը։

 Վստահ եմ, որ մեր անձնվեր ուսուցիչների փոխանցած գիտելիքներով զինված բացելու եք մասնագիտական գիտելիքի դարբնոցների դռները և շարունակեք ճամփորդությունը գիտելիքի աշխարհում, ապա ձեր ներդրումն եք ունենալու մեր երկրի և համայնքի շենացման գործում։

 Երիտասարդությունը համարձակություն է։ Հավատացեք ձեր ներուժին և հասեք բոլոր երազանքներին։

 Եվս մեկ անգամ շնորհակալություն եմ հայտնում մեր սիրելի մանկավարժներին, քանի որ կյանքի դասերի, մեր ունեցած մեծ ու փոքր հաջողությունների համար առաջին հերթին պարտական ենք նրանց։

 Սիրելի′ շրջանավարտներ, բարի երթ ձեզ, երջանկություն և նորանոր նվաճումներ։